Rasputin

Rasputin (בעברית: רספוטין) הוא להיט אירו-דיסקו משנת 1978, שהוקלט על ידי להקת הפופ והאירו-דיסקו הגרמנית בוני אם, השני מתוך אלבומם השלישי Nightflight to Venus. הוא נכתב על ידי מקים הלהקה, פרנק פריאן, יחד עם ג'ורג' רייאם ופרד ג'יי. זהו שיר חצי-ביוגרפי על גריגורי רספוטין, ידידו ויועצו של ניקולאי השני, קיסר רוסיה ומשפחתו בתחילת המאה ה-20. השיר מתאר את רספוטין כנער שעשועים, מרפא מיסטי ומניפולטור פוליטי. השיר "Rasputin" מתייחס לתקווה של הצארינה אלכסנדרה פיודורובנה כי גריגורי רספוטין יוכל לרפא את בנה חולה ההמופיליה, אלכסיי, הצארביץ' של רוסיה. כמו כן, נטען בשיר כי רספוטין היה המאהב של אלכסנדרה: "רא רא רספוטין, המאהב של צארית רוסיה, איזה גבר הוא היה", "מכונת האהבה הגדולה ברוסיה", "לנשות מוסקבה הוא היה מקסים". השיר טוען שכוחו הפוליטי של רספוטין האפיל על כוחו של הצאר עצמו ב"כל ענייני המדינה". כאשר מעשיו המיניים והפוליטיים נעשו בלתי נסבלים, "גברים מהמעמד הגבוה יותר" תכננו את נפילתו, אם כי "הנשים התחננו" שלא יעשו זאת. אף על פי שהשיר קובע "הוא היה בהמה", הוא טוען שהנשים "פשוט נפלו לזרועותיו". בסוף השיר מתוארת גרסה מותאמת של תיאור פופולרי של האירועים שהגיעו לשיאם ברצח רספוטין, שבוצעו על ידי פליקס יוסופוב, ולדימיר פורישקביץ' ודמיטרי פבלוביץ', ב-16 בדצמבר 1916. בשיר נטען שרוצחיו של רספוטין ירו בו למוות לאחר ששרד את הרעלת היין שלו. השיר אמנם מספר מחדש באופן מדויק על רבות מהשמועות השליליות שפגעו במוניטין של רספוטין, אך אין שום הוכחות שניתן לאמת לפיהן הוא ניהל רומן עם אלכסנדרה. ידידו האמריקני של פרנק פריאן, ביל סווישר, שהיה אז חייל בגרמניה, מספק קולות רקע בגשר בדמות מגיש חדשות. סווישר השתתף בתפקידי אורח גם בסינגלים אחרים של בוני אם כמו "Ma Baker" ו-"El Lute". דונלד א. גואריסקו מ-AllMusic תיאר את השיר כ"מחווה לדמות ההיסטורית הרוסית האגדית תוך שימוש בללייקות כדי ליצור את הוק גיטרת הקצב שלה". המנגינה שלו הושוותה לזו של השיר הטורקי המסורתי "Kâtibim", אך הלהקה הכחישה שקיים דמיון כלשהו. השיר הגיע לראש המצעדים בגרמניה ובאוסטריה ולמקום השני בבריטניה ובשווייץ. הוא היה גם להיט מקום-ראשון נוסף עבור בוני אם באוסטרליה, והיה השיר השני (והאחרון) שלהם שהגיע לראש המצעדים במדינה זו (האחר היה "Rivers of Babylon"). דונלד א. גואריסקו מ-AllMusic תיאר את השיר "השילוב הכי מוזר והכי יוצא דופן ומעניין של שילוב אלמנטים מוזיקליים" מהאלבום Nightflight to Venus, ובחר בו כאחד האהובים עליו מהאלבום. השיר אמנם נכתב ובוצע באנגלית, עם מילים בודדות בגרמנית וברוסית – "אבל את הקזצ'וק הוא רקד ממש נפלא [wunderbar]!" – אך הוא זכה לפופולריות רבה בברית המועצות, ויוחסה לו החזרת התהילה של רספוטין שם. עם זאת, השיר הושמט מההוצאה הסובייטית של האלבום, ובוני אם נאסרה לבצע את השיר במהלך עשר הופעותיהם במוסקבה בדצמבר 1978.[דרוש מקור] במהלך ביקורם בפולין בשנת 1979, הלהקה ביצעה את השיר למרות שהתבקשה שלא לעשות זאת על ידי גורמים ממשלתיים. ההופעה בסופוט שודרה בטלוויזיה הלאומית ביום שלמחרת לאחר שהשיר מההופעה נמחק בעריכה, אך ברדיו היא שודרה בשידור חי ומלא. לשיר בוצעו גרסאות כיסוי על ידי להקות אחדות בסגנונות מוזיקליים שונים. הלהקה הפינית טוריסס הקליטה לו גרסת פולק מטאל, בעוד בוילד אין ליד הקליטה אותו כשיר פולק פאנק. ספר הקומיקס הבריטי "Nikolai Dante" ציטט מילים מהשיר בכותרת הסיפור "Russia's Greatest Love Machine" בשם בגיליון 1997 של הקומיקס "2000 AD". להקת הדאנס/רוק מוושינגטון, רא רא רספוטין, קרויה על שם השיר. גרסה ספרדית לשיר מאת צמד האלקטרופופ פנגוריה נכללה באלבום האוסף שלהם, Dilemas, amores y dramas, שיצא בשנת 2003. באוגוסט 2019, פרויקט הקאברים הרוסי מז'אנר המטאל, Even Blurry Videos, פרסם ביוטיוב את גרסתו לשיר. הוצאות האלבום Nightflight to Venus כוללות את שיר הנושא שעובר ברצף ל-"Rasputin". ההוצאות הראשוניות של אריך נגן כללו את הגרסה באורך מלא של 6:26 דקות לשיר, הבולטת ביותר באינטרלוד האינסטרומנטלי שבבית השלישי, בין השורות "למרות שהוא היה בהמה, הן פשוט נפלו לזרועותיו" ו-"ואז לילה אחד כמה אנשים רמי דרג..." שמאוחר יותר נחתך. ההוצאה השנייה של אריך נגן כללה גרסת 6:03, וההוצאות שלאחר מכן כללו גרסת 5:51. העריכה היחידה של בוני אם שונה לחלוטין מהגרסה המקוצרת ששימשה עבור ההקלטה של הזמרת גילה בגרמנית שנערכה לאחר מכן בנובמבר 1978 (ללא הצלחה). בהוצאות של השיר בגרמניה ובמדינות בנלוקס השיר "Painter Man" היה בבי-סייד. ברוב המדינות האחרות, השיר שהופיע בבי-סייד היה "Never Change Lovers in the Middle of the Night". בהוצאות בבריטניה הייתה גרסה באורך 5:32 דקות; אותה מרבית המדינות קיצרו ל-5:02, בעוד שבשחרור של קריר רקורדס הצרפתית הייתה גרסת 4:45. בבריטניה, "Painter Man" יצא כסינגל איי-סייד בפברואר 1979, והפך שם ללהיט כאשר הגיע למקום העשירי במצעד. בקנדה, "Rasputin" היה האיי-סייד והפך ללהיט גדול, וב-24 במרץ 1979 הגיע לראש מצעד הסינגלים העכשוויים למבוגרים של מגזין RPM הקנדי ושהה שם במשך שבועיים, ונכנס גם למצעד 100 שירי הפופ המובילים של המגזין, שם הגיע למקום ה-7 בשיאו, באותו שבוע. למרות ההצלחה בקנדה, השיר לא נכנס למצעדים בארצות הברית. בסוף ינואר 2021, כמעט 43 שנים מאז שיצא לאור כסינגל, השיר הפך לוויראלי בפלטפורמת שיתוף הסרטונים טיקטוק, והופיע גם בפלייליסט "Viral Hits" של ספוטיפיי. ההצלחה הניבה אתגר ריקוד לשיר. להקת הפולק מטאל הפינית טוריסס הקליטה גרסת כיסוי לשיר Rasputin, שיצאה לאור ב-21 בספטמבר 2007 על ידי חברת התקליטים סנצ'רי מדיה רקורדס. הלהקה ניגנה את גרסת הכיסוי בהופעותיה החיות במשך כמה שנים ולבסוף החליטה להקליט לה גרסת אולפן בשל משוב חיובי מצד המעריצים. כמו כן צולם קליפ. גרסת ויניל 7" שיצאה לשיר כוללת את השיר "The Court of Jarisleif" בבי-סייד. שירי הבי-סייד השתנו לפי אזורים. במהדורות קנדיות, דרום אמריקאיות, אסיאתיות וכמה אירופיות הופיע השיר "Never Change Lovers in the Night of Night" בבי-סייד, במהדורה האמריקאית הופיע "He Was a Steppenwolf". במהדורות הפולניות והצ'יליאניות הופיע "Night Flight to Venus" ובמהדורות האירופיות האחרות הופיע "Painter Man" בבי-סייד. מתיאס ניגורד – שירה, תכנות תזמורתית וקלידים יוסי ויקסטרום – גיטרה טודה לטונן – תופים וכלי הקשה אולי ונסקה – כינור האנס הורמה – בס ליסקו – אקורדיון השיר "Rasputin" היווה השראה עבור שירים רבים, והוא הושמע בסרטים שונים. הצמד המוזיקלי ג'טין-לליט דגם את "Rasputin" לשיר "Sachi Ye Kahani Hai" מתוך הסרט "Kabhi Haan Kabhi Naa" משנת 1994. בסרט המלאיאלמי "Baletan" משנת 2003, השיר "Baletta Baletta" נכתב בהשראת "Rasputin". את השיר הלחין מ. ג'יאצ'נדרן. הסרט ההודי "Agent Vinod" משנת 2012 כולל שיר בהינדית ששמו "I'll Do the Talking"; השיר הוא אינטרפולציה חלקית של "Rasputin". מידע על היצירה "Rasputin" באתר מיוזיק בריינז גרסאות נוספות ל"Rasputin" באתר SecondHandSongs באירופה, אוסטרליה, מקסיקו, יפן, קולומביה, קנדה וניו זילנד בברזיל בפולין וצ'ילה באירופה, טורקיה, יוגוסלביה, מדגסקר, בוליביה והודו באקוודור ברודזיה, ארצות הברית ודרום אפריקה פרנק פריאן, ג'ורג' רייאם, פרד ג'יי Guarisco, Donald A. "Boney M – Nightflight to Venus". AllMusic. All Media Network, LLC. נבדק ב-3 באוקטובר 2016. {{cite web}}: (עזרה) Plastino, Goffredo (2003). Mediterranean Mosaic: Popular Music and Global Sounds. Psychology Press. p. 217. ISBN 9780415936569. Plastino, Goffredo (2013). Mediterranean Mosaic: Popular Music and Global Sounds. From "About this book": "First published in 2003. Routledge is an imprint of Taylor & Francis, an informa company.". Routledge. p. 164. ISBN 9781136707766. “Rasputine” by Boney M was hotly debated in the 1970s due to its similarity to the “Katibim,” a traditional Istanbul tune, but this similarity was denied by the band. Dave Carpenter, "Rasputin is fondly remembered; Russia's mad monk is Uncle Grigory in Pokrovskoye", The Montreal Gazette, 15 July 1995, p. J.4. Little, Harriet Fitch (2016-09-19). "The Life of a Song: 'Rasputin'". www.ft.com (באנגלית בריטית). נבדק ב-2020-04-22. https://www.youtube.com/watch?v=16y1AkoZkmQ "CD review: Ra Ra Rasputin's 'Ra Ra Rasputin'". The Washington Post. 10 בדצמבר 2010. {{cite news}}: (עזרה) "Boney M. – Nightflight To Venus (Vinyl, LP, Album)". Discogs.com. נבדק ב-13 באוקטובר 2016. {{cite web}}: (עזרה) "Item Display – RPM – Library and Archives Canada". collectionscanada.gc.ca. "Item Display – RPM – Library and Archives Canada". collectionscanada.gc.ca. "BONEY M'S "RASPUTIN" POST GOES VIRAL ON TIKTOK". mn2s. Gold/Platinum, Music Canada (באנגלית אמריקאית) "Dutch single certifications – Boney M. – Rasputin", NVPI "British single certifications – Boney M. – Rasputin", British Phonographic Industry "TURISAS – premiere Rasputin video clip!". Turisas.com. 7 בספטמבר 2007. אורכב מ-המקור ב-8 בספטמבר 2007. נבדק ב-9 בספטמבר 2007. {{cite web}}: (עזרה) "TURISAS – TO RELEASE 'RASPUTIN' AS A SINGLE". Turisas.com. 31 ביולי 2007. אורכב מ-המקור ב-8 בספטמבר 2007. נבדק ב-9 בספטמבר 2007. {{cite web}}: (עזרה) Verma, Anurag (23 בנובמבר 2016). "28 Bollywood Songs That You Didn't Know Were Copied Or 'Inspired'". HuffPost. India. נבדק ב-29 במרץ 2018. {{cite news}}: (עזרה) "Perfect scores". The Hindu. 22 בנובמבר 2008. נבדק ב-29 במרץ 2018. {{cite news}}: (עזרה) "Pritam buys Boney M's Rasputin's rights". The Times of India. 3 בפברואר 2012. נבדק ב-6 בפברואר 2012. {{cite news}}: (עזרה)